system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Golden Gate?
assistant
Golden Gate (în traducere din engleză - Poarta de aur) este numele unei strâmtori care face legătura între Oceanul Pacific și Golful San Francisco, precum și al podului peste această strâmtoare.

Lungimea strâmtorii este de 8 km, în timp ce lățimea variază între 1,6 și 3 km. Numele său datează din 1848, din vremea căutătorilor de aur, când mii de aventurieri soseau cu vapoarele în Golful San Francisco. Până în acea perioadă spaniolii denumiseră strâmtoarea „Boca del Puerto de San Francisco”. În anul 1930 a fost construit renumitul pod Golden Gate peste strâmtoare. 

Strâmtoarea este mereu adâncită de efectul combinat al unei maree puternice și al curentului celor două guri de vărsare în golf ale fluviilor Sacramento și San Joaquin. Existența acestui curent puternic a împidiedicat evadarea prin înot a deținuților din închisoarea Alcatraz, închisă definitiv la 21 martie 1963.

Coordonate geografice ale strâmtorii sunt: 37° 51′ 12" latitudine nordică; 122° 22′ 3" longitudine vestică.

Vezi și 
 Listă de strâmtori

Legături externe 

  National Park Service: Discovery of the Golden Gate
  Digitally Restored Panoramic Composited View of The Golden Gate, Fort Point, and San Francisco Bay as seen from "Land's End" near Sutro Heights, c. 1895.

Geografia statului California
San Francisco Bay Area
Strâmtori din America de Nord